Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänasel külalisel on imede tegemise and.
Nii sai ühel ta teenistusel üks halvatu terveks.
Mis aga veelgi hämmastavam -
kui ta sellest imest ühel teisel teenistusel rääkis,
tabas tervendav vägi üht teist halvatut ühes teises osariigis
nii et too sai hoobilt terveks.
See tõestab, et Jumala imettegev vägi ületab kogu aja ja ruumi.
Kujutage vaid ette, mis võib juhtuda kõigi me vaatajatega,
kes vajavad ka imet.
Kas on olemas üks üleloomulik sfäär?
Maailm, mis ületab inimlikud teadmised?
Kas on olemas elu peale surma?
Kas me saame unenägudes taevaseid sõnumeid?
Kas Jumal on valmis tabama maad tervenemislainetega?
Liituge Sidiga vaatama saadet "See on üleloomulik!“
Tere tulemast me kõige olulisem külaline -
Püha Vaim!
See on Sinu saade, nii et võta see üle.
Mu tänane külaline Brian Starley kasvas üles purunenud peres
ja vihkas täiega Jumalat.
Kui ta aga teismeline oli,
said ta ema ja kasuisa radikaalselt päästetud ja vabaks.
Nii tahan kuulda, kuidas Brianist kui Jumala vihkajast
sai kirglik Jumala järgija?
Kuidas see juhtus?
See oli imeline hetk.
Ma polnud Jumala olemasolus isegi kindel
ja kui Ta olnukski olemas,
siis tänu mu olukordadele arvasin, et minust Ta küll ei hooli.
Ema kutsus mind pidevalt kirikusse,
aga ükskord mitte tavateenistusele, vaid ühele noorteõhtule.
Ütlen seda lugu jagades sageli naljatades,
et Jumal andis mu emale tunnetusesõna:
"Brian, võid seal süüa nii palju pitsat ja kanatiibu, kui soovid."
ja ma mõtlesin: "Miks mitte!"
Jumal teadis su südame salajasi igatsusi. - Just.
Läksin sinna noortekale
ja sain koheselt jutule paari sealse kutiga.
Samas jälgisin taustalt mängu, neid endamisi pilgates,
sest ma ei pidanud seda reaalseks.
Kui noored maha kukkusid, arvasin, et neid lükati pikali.
Ka ei saanud ma aru sellest naljakast keelest,
mida nad rääkisid,
olemata kindel, kas seegi on päris?
Kuid mingi hetk kutsuti mind noortelaagrisse,
kuhu läksin tänu oma sõbrale,
kes olles kuulnud, et ma ei taha sinna minna,
ütles: "Brian, sul pole aimugi, kui palju ilusaid tüdrukuid seal on!
Rohkem, kui terves osariigis kokku!"
Vastasin: "Nalja teed või? Kristlikus laagris?"
Ta ütles, et ei tee nalja.
Nii läksin noortepastori juurde ja ütlesin:
"Pastor, Jumal siiski koputab mu südamele,
mistõttu pean ikka ka sellesse laagrisse tulema."
Nii ma siis läksin, tundmata vähimatki huvi Jumala vastu
Kuid Jumal kõnetas mind kuuldaval häälel,
küsides: "Mida sa teed?"
Sellele tagasi mõeldes tean, et see oli Jumala ilmutus sellest,
et elan väljaspool Tema plaani.
Püüdsin seda maha suruda ja palusin, et Jumal lõpetaks.
Jooksin sealt teenistuselt lausa minema.
Kuid hiljem tol õhtul,
olles püüdnud seda kõike maha suruda,
kõnetas Jumal mind veelkorra kuuldaval häälel.
Ta ütles: "Brian, sa võib-olla ei vali mind,
aga mina olen valinud sinu."
Seejärel aga tundsin,
kuidas miski hakkas pulbitsema mu sees.
See muudab mind veel praegugi emotsionaalseks.
Istusin oma voodi veerel ja puhkesin nutma,
nuttes ja värisedes Jumala ees.
Siis aga ütlesin: "Issand Jeesus, see tõesti oled Sina - ehe ja päris.
Ma pole iial kogenud sellist armastust,
mistõttu alistan Sulle oma elu kõige täiega."
Ja see sai üheks võtmeks su elus.
Sest alistudes täienisti Jumalale, sai Jumal teda kasutada.
Kui ka sina alistud Jumalale, saab Jumal ka sind kasutada.
Brian hakkas koos sõber Mattiga
tänavail olevate inimeste eest palvetama.
Nad palvetasid selliselt 2 aastat ja kuulge nüüd -
nad ei näinud seepeale ühtegi tervenemist.
Mis ime pani teid jätkuvalt tänavaile minema,
et rääkida inimestega ja palvetada haigete eest,
samas kui midagi ei juhtunud?
Selleks oli kaastunne.
Me näeme Piiblis ikka ja jälle,
kuidas Jeesus järgis läbi Püha Vaimu oma Isa südant.
Matteuse evangeeliumis on eriti mitmeid kohti,
kus Jeesus oli kaastundest liigutatud ja see pani Ta ka liikuma.
Küsimus polnud vaid mõttetus kaasa elamises
ja usun, et selles peitubki kogu võti.
Igakord, kui ma püüdsin loobuda,
istudes pettunult autosse ja öeldes Jumalale:
"Mulle aitab! Mina loobun."
Kuid Jumal viis mu taas tagasi ja seda kaastundest lähtuvalt.
Usun, et see oligi see, mis hoidis mind käigus.
Näen, kuidas su silm läheb märjaks, kui räägid neist asjadest.
Kas see ongi see kaastunne? - Jah, Jumala kaastunne.
Sa käisid ühel teenistusel ja said täidetud Püha Vaimuga.
Seda läbi mehe - Lonnie Frisbee, keda ma oleks ka soovinud kohata,
kelle eest omakorda oli palunud Blaine Cook,
keda olen ka intervjueerinud.
Blaine palvetas ka sinu eest ja mis siis juhtus?
Ta pani ühe oma sõrme mu rinnaku peale,
samas kui mu silmad olid suletud ja käed välja sirutatud.
Ta ütles midagi, mis täiega rabas ja šokeeris mind.
Ta ütles: "Jumal, tapa ta."
Hakkasin kukkuma ja mu sõber Matt oli mind püüdmas.
Mul oli tunne, otsekui hobune oleks mind rindu löönud.
Lendasin mitu meetrit tahapoole.
Kas sa ütled seda piltlikult,
või sa päriselt ka lendasid mitu meetrit tahapoole?
Jaa, täiega.
Olin varasemalt kuulnud Randy Clarke'i rääkimas
erinevatest vaimuilmingutest.
Kuna ma olin täielik introvert ega soovinud mingit tähelepanu,
anusin Jumalat,
et Ta ei paneks mind nutma, värisema ega kõhulihaseid tegema.
Kui ta aga ütles: "Rahu!",
mõtlesin: "Rahu sobib. Ei mingeid ilminguid."
Siis aga sai mulle osaks hoopis vastupidine
ja värisesin ning rappusin täiega.
Siis aga tuli keegi su juurde ja ütles: "Palveta mu poja eest."
Mis siis juhtus?
Ta poeg oli 12-aastane ja tal oli väga haruldane lihashaigus,
mis mõjutas tugevalt ka ta lülisammast.
Tal oli väga tugev skolioos ja mitmeid muid füüsilisi hädasid.
Mul polnud sisuliselt mingit usku,
sest me polnud ju varem tervenemisi näinud.
Kuid palvetasime siiski ja kui olime juba lõpetamas,
ütles ta midagi, mis äratas minus usuanni.
Ta ütles: "Isa, mu jalad lähevad tuliseks."
Olin hiljuti õppinud, et tulisus viitab jumala ligiolule ja tervenemisele,
mispeale hakkasin kuulutama elu ja terviklikkust ta üle
ja kogu ta ihu olukorra muutumist.
Niipea, kui hakkasime palvetamise asemel
neid asju välja kuulutama,
tehes seda oma usuanni põhiselt, mis lähtus Jumala juhtimisest,
tervendas Jumal selle poisi täielikult,
nii et ta tõusis ratastoolist ja kõndis kirikusaalis edasi-tagasi.
Randy Clarke, Briani mentor, on öelnud,
et Briani teenistuses avalduvad kõige erakordsemad imed.
Algaegadel ei toimunud midagi ja siis hakkasid imed sündima,
kuna Jumal andis selle anni.
Brian ütleb, et ilma käsi peale panematagi,
saavad inimesed nii oma kodudes kui stuudios osa
sellest samast jumalikust ülekandest.
Olete te valmis kuulma ühest halvatust Texases,
kes sai selle peale terveks, kui Brian Hawaiil kõneles?
Oleme kohe tagasi.
Naaseme peagi saatesse...
Tunned sa, et Jumal ei kuule su palveid
ega vasta sulle?
Nii mina kui mu külalised oleme tundnud sama.
Külasta ekraanil olevat kodulehekülge,
et vaadata sealt intervjuusid, kuidas paluda peatamatuid palveid.
Tutvu GODTALK palveäpiga
ja jäta oma palvesoov, et saaksime paluda su eest.
On enam kui aeg su läbimurdeks!
Naaseme saatesse...
Ma tahan nüüd teada sellest halvatust Texases,
kes sai terveks
ja ka inglist, kes ilmus välja, kui laste eest palvetasid.
Mõlemad need juhtumid olid imelised.
Olin just lõpetanud oma reisi Brasiiliasse,
kus Jumala auhiilgus võttis spontaanselt üle.
Pidin hakkama jutlustama,
aga Jumal ütles: "Mitte sina, vaid mina jutlustan täna."
Jumala au langes
ja nii mina, mu tõlk kui veel mõned palvetasime ühe halvatu eest.
Nägin elu esimest korda sellist tervenemist.
See mees oli töötanud ehitusel,
aga kukkus 7 aastat tagasi 3. korruselt alla terasest tala peale,
vigastades kogu lülisammast.
Jumal tervendas ta täienisti.
Huvitav aga on see,
et ma kõnelesin paar päeva hiljem ühel teenistusel Hawaiil.
Jagasin seda tunnistust kohe esimesel päeval,
õpetades seal kokku seitse päeva.
Üks õpilane vaatas 7ndal päeval oma telefoni
ja ta silmad läksid suureks kui tõllarattad.
Ta oli otsekui šokeeritud. Nagu midagi oleks valesti olnud.
Ta jooksis telefon käes klassist välja
ja ma mõtlesin endamisi,
et loodetavasti pole tegu mingi pere hädaolukorraga.
Ta tuli nuttes tagasi ja ütles,
et ta sõber, kes polnud usklik, kuigi täna ta on
ja kellele see tüdruk oli pidevalt Jumalast rääkinud,
helistas talle ja ütles,
et ta oli saanud terveks samast seisundist ja samal moel.
See sõber oli Dallases, Texases, samal ajal, kui me olime Hawaiil.
Tüdruk küsis oma sõbralt: "Millal sa terveks said?"
ja too vastas: "7 päeva tagasi."
Nii et hetkel, mil ma jagasin Jumala väes seda tunnistust...
Mulle meeldib see lugu seetõttu, et küsimus polnud minu usus,
sest ma ei teadnud sellest inimesest midagi
ja tema ei teadnud minust midagi.
Usk on imeline asi,
aga mõelge näiteks, kui palju usku Laatsarusel oli?
Aga Jumala vägi lihtsalt tegutseb, sõltumata vahemaadest.
Seda siis vaimusfääris.
Olin aasta tagasi rääkimas-palvetamas
umbes 100 lapse seas.
Seda Oklahoma Citys.
Palusime, et Püha Vaim tuleks ja langeks nende laste üle,
mida Ta ka tegi, nii et palju asju sündis seal.
Astusin mõne sammu kõigest toimuvast kõrvale
ja tundsin korraga,
otsekui oleksin astunud millegi või kellegi sisse.
Otsekui mingi olendi sisse ja ma tajusin, et tegu on ingliga.
Minnes ja haarates mõned lapsed sellesse kohta,
kus seda ingellikku ligiolu kogesin,
langesid nad kõik Jumala väe all pikali
ja ägasid intensiivselt palves.
Pea kõik nad külastasid kas kolmandat taevast
või omasid palgest palgesse kohtumist Jeesusega
See oli ilus.
Rääkisid mulle, et oled kogenud
ka üleloomuliku vihma langemist enda üle.
Räägi sellest ka.
See oli muide see, mis viis mind nende laste eest palvetamiseni,
nähes hiljem tol õhtul ka mitmeid tervenemisi.
Olin teel sinna lasteteenistusele, kõndides läbi konverentsikeskuse,
kui korraga üks suur veepahmakas pritsis mulle näkku.
Kuna seal toimus samal ajal ka üks ärimeeste konverents,
mõtlesin, kas olin solvanud kedagi, et keegi viskas mind veega?
Kuid ma ei näinud mitte kedagi, olles samal ajal üleni märg.
Minnes end WC'sse kuivatama,
kuulsin Püha Vaimu ütlemas: "Ootamatu vihm."
Usun, et see ootamatu vihm saigi alguse seal laste eest paludes.
Oled sa kuulnud Jumalalt midagi, mida Ta tahaks teha just praegu?
Vaata palun kaamerasse ja räägi see välja.
Muidugi.
Muide, veel enne selle saate algust
kogesin põletavat tunnet oma kõrvanibu taga
ja seda, kuidas kui sõrmed või pintsetid haarasid sellest kinni.
Usun, et keegi on saanud viga
kas untsu läinud kõrvaaugu tegemisest
või muul moel kõrva torkimisest.
Usun, et neid on mitmeid, kes kogevad sellist valu oma kõrvas.
Issand, me vabastame praegu tervenemise sellesse kõrva
Jeesuse nimel.
Usun, et keegi saab ka terveks
lülisambakanali ahenemisest ja seljaajusongast.
See pole praegu tunnetusesõna,
aga mul on usku sellesse,
kuna olen näinud, kuidas Jumal on tervendanud neid haigusi.
Jumal puudutab ka autiste praegu
ja neid, kellel on neuroloogilised häired.
Isa, me kuulutame nende üle Jeesuse nimel
tervist ja terviklikkust, aamen.
Kuulsin Jumalat enne seda saadet ütlemas,
et Ta tahab teha midagi suurt ka inimeste hammastega.
Mida iganes sa ka vajad igemete või hammastega seoses -
võta vastu oma tervenemine Jeesuse nimel.
Ühtlasi kõik randmeprobleemid...
Proovige liigutada oma rannet. Ka teie siin stuudios.
Kui te ranne on terve, pole vaja midagi testida.
Tehke seda ikka vaid siis, kui see valutab.
Ühtlasi, on me publiku seas julgeid, kes kogevad selja- või kaelavalu
ja on valmis tõusma ning proovima, kas midagi on muutunud?
Olete te piisavalt julged, et saada lahti kaela- ja seljavalust?
Kummarduge ette-taha või liigutage oma pead.
Proovige, proovige!
Teie seal kodudes - ajage aga end ka püsti
ja proovige, mis seis te kaela- või seljaga on?
Liigutage oma pead, oma õlgu või käsi,
isegi, kui on veidi valus.
Tõstke oma käsi, kui keegi teist koges tervenemist?
Mu kaelalihased on olnud nii pinges,
et isegi kiropraktik pole saanud neid lõõgastuma.
Nii olen elanud pidevas valus.
Kuid nüüd on see valu läinud ja saan end vabalt liigutada.
- Tänu Jeesusele!
Põdesin 10-aastaselt poliot ja sellest tekkis skolioos.
Olen identne kaksik, aga mul õel pole seda.
Tal on küll skolioos, aga mitte poliost tingituna.
Sain hiljuti teada, et olen lühenenud seetõttu 10 cm.
Ühtlasi olen löönud oma pea ära, mis vigastas mu kaela ja õlga,
kuid nüüd sai see terveks.
Teate mis?
Ärge otsige midagi erakorralist, magades sellega maha üleloomuliku.
Paljud teist kodudes, kes te ei kogenud hetkel midagi,
ärkate homme hommikul täiesti tervetena.
Hoidke oma usujuhe jätkuvalt pistikus.
Ärge tõmmake seda välja, oodates siis, et midagi juhtuks.
Brian annab peale pausi edasi selle sama anni,
mis talle kord edasi anti.
Ma lausa kogen,
kuidas selle anni kaal kiirgab temast välja.
Seda nii läbi teleekraani kui stuudio publikussegi.
Oleme kohe tagasi.
Naaseme peagi saatesse
ÜKS UUS INIMENE
Sest Tema ise on meie rahu.
Kes on loonud nii juudi
kui pagana üheks.
Ta on lammutanud meid lahutava müüri.
Ta eesmärk oli luua iseendas...
Luua iseendas...
Ta eesmärk oli luua üks uus inimene.
Üks uus inimene
ÜKS UUS INIMENE
Paljud vaatajad on kogenud imesid tänu me saate vaatamisele.
"Olen nii tänulik selle eest, mida Jumal täna tegi.
Nägin te saates John ja Janet Proodiani,
kes palvetasid vasaku pahkluu eest.
Samas põhjustas mulle mu parem pahkluu tohutut valu.
Jumal oli Johnile öelnud,
et Ta rahvas on liiga aeglane võtma vastu Tema imesid,
mistõttu kui ta nimetas vasakut pahkluud,
oli mul kiusatus mõelda, et see pole ju mulle.
Siis aga otsustasin, et võtan selle ime ka endale vastu.
Panin oma käed oma parema pahkluu peale
ja see sai hoobilt terveks.
Olin šokis.
Olen nii õnnelik.
Saan käia mööda treppe ja kõndida ilma valuta.
Jumal puudutas ja tervendas mind." Olguine
Kui me saade on ka sind puudutanud,
jaga meiega oma tunnistust ekraanil nähtava kodulehe kaudu:
Naaseme saatesse...
Enne, kui Brian annab edasi seda, mida on ise tasuta saanud,
siis kujutan ette,
et kõik Püha Vaimu annid on palve kaudu aktiveeritavad.
Kuid enne seda on veel üks väga oluline asi.
Sa pead olema püha.
Juma ütleb: "Olge pühad, sest mina olen püha."
Kuid sa ei saa iseenese jõust pühaks.
See pole võimalik!
Seetõttu saatiski Jumal oma Poja, et maksta ülim hind su pattude eest.
Tema valatud vere läbi on sulle tervis tulnud.
Korda järgmist palvet minu järel ja mõtle seda kogu südamest.
Las tänasest alata parim osa su elust!
Parim.
Korda minu järel:
"Kallis Jeesus,
ma olen patune
ja mul on nii kahju selle pärast.
Usun, et Su veri
puhastab mind kõigist mu pattudest
ja ma olen puhas.
Ja nüüd, mil ma olen puhas,
siis Jeesus - tule ja ela mu sees!
Ole minu Päästja
ja Issand.
Aamen."
Brian, palveta.
Jumal, Sinu püha Poja, Jeesuse nimel,
me kutsume siia Sinu Püha Vaimu eheda väe ja ligiolu.
Issand, kogeme Sind siin stuudios nii võimsalt.
Kes iganes meid praegu kuulab või vaatab -
me vabastame teile rohkem.
Issand, me täname, et Sinus on alati rohkem,
sest Sa oled põhjatu kaev.
Lase meil siis ammutada sügavamalt Jumala Vaimu kaevust.
Rohkem Su tuld, väge ja rahu.
Las kõik need 9 andi, mida manitakse 1 Korintlaste 12.ptk.'s,
saada aktiveeritud praegu me vaatajate eludes.
Palun erilist kasvu imede tegemise, usu ja tervendamise andides
ning tunnetusesõnades.
Las need alata ja saada üles õhutatud kõigis, kes pole neid varem kogenud.
Las Püha Vaimu annid saada leegina üles õhutatud
Jeesuse nimel, aamen.
Kui palusid selle palve, siis tahan, et oleksid nagu Brian.
Ta palvetas kõigi eest, kes ta teele sattusid.
Piibel ütleb, et kuigi inimesed võivad valetada,
on Jumala Sõna siiski tõsi ja inimesed saavad terveks.
Vaadake, mida Jumal on Briani elus teinud!
Sa oled kutsutud, mistõttu mine ja voola Temas!
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame Sid Roth'i uut äppi GODTALK.
Tänu sellele palve-äpile
saate seada meeldetuletuse, millal soovite palvetada.
Anda aruandluse mõttes teistele teada, millal palvetate
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on teile andnud.
Saage osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsige äppide alt üles "SID ROTH'S GODTALK"
Järgmises saates...
Tere! Olen Jean-Luc Trachsel Šveitsist.
Vaadake meid järgminegi kord,
kui õpetan, kuidas avastada Jehoova Rafat, oma tervendajat.
Olge valmis kogema Jumala väe ilminguid,
seistes oma ime eest.
Püha Vaim saab olema siin, et muuta te elu
ja suunata selle tõeliste imede rajale.
Tõlge: Anne-Ly Raukas